چینی کمیونسٹ پارٹی کا جنرل سیکریٹری

چینی کمیونسٹ پارٹی کا جنرل سکریٹری، (چینی زبان: 中国共产党中央委员会总书记)  چینی کمیونسٹ پارٹی  کا سربراہ اور چین کا سب سے اعلیٰ درجہ کا عہدہ ہے۔ چینی کمیونسٹ پارٹی کا جنرل سکریٹری پولٹ بیورو کا سربراہ ہوتا ہے اور سکریٹیریٹ کا بھی صدر ہوتا ہے۔ جنرل سکریٹری چین کا بالا ترین رہنما تصور کیا جاتا ہے۔
آئین چین کے مطابق جنرل سکریتری بہ اعتبار عہدہ پولٹ بیورو اسٹینڈنگ کمیٹی کا رکن ہوتا ہے، چین میں فیصلہ لینے کا اختیار اسی کمیٹی کو ہے۔Chapter III Central Organizations of the Party - Article 22 1989ء سے لے کر اب تک مرکزی ملٹری کمیشن کا صدر نشین ہی چینی کمیونسٹ پارٹی کا جنرل سکریٹری رہا ہے۔ البتہ چند موقعوں پر یہ روات ٹوٹی بھی ہے۔ جنرل سکریٹری فوج اور پیپلز لبریشن آرمی کا سربراہ اعلیٰ ہوتا ہے۔
2019ء میں موجودہ جنرل سکریٹری شی جن پنگ ہیں۔ انھوں نے 15 نومبر 2015ء کو یہ عہدہ سنبھالا اور 25 اکتوبر 2017 کو دوبارہ منتخب کیے گئے۔ بحیثیت جنرل سکریٹری ان کو کسی طرح کی کوئی پابندی نہیں ہے اور وہ تمام حدود سے بالا تر ہیں۔

 اختیارات اور پوزیشن 
سال 1982ء میں 12ویں مرکزی کمیٹی نے چینی کمیونسٹ پارٹی کا صدر نشین کا عہدہ ختم کر دیا جس کے بعد جنرل سکریٹری مرکزی سکریٹریٹ، پولٹ بیورو اور اسٹینڈنگ کمیٹی کا بالاترین عہدے دار بن گیا۔
1982ء میں اس عہدہ کے ظہور میں آنے کے بعد سے عوامی جمہوریہ چین میں سب سے بڑا عہدہ ہے۔ حالانکہ 1990ء میں دنگ شاوپنگ کی موت تک یہ سب سے اہم عہدہ نہیں تھا۔ چونکہ چین یک جماعت ریاست ہے لہذا حکومت اور ریاست پر جنرل سکریٹری کو مکمل اختیار ہے۔ حالانکہ جن لوگوں نے اس عہدہ کو بنایا ہے انھوں نے اسے ماؤ زے تنگ کے مقابلے میں بہت کم اختیارات دیے ہیں۔ 1990ء کے وسط سے جنرل سکریٹری صدر عوامی جمہوریہ چین کے عہدہ پر بھی فائز رہا ہے۔ یہ بات قابل غور ہے کہ صدر چین کا عہدہ محض برائے نام ہے، جنرل سکریٹری کو صدر بنا کر اس عہدہ کی اہمیت کو برقرار رکھا گیا ہے تاکہ صدر کا وقار قائم رہے۔ ایسا اس لیے کیونکہ صدر بہر حال ریاست کا سربراہ ہوتا ہے۔

 حوالہ جات 

زمرہ:چین کی سیاسی جماعتوں کے رہنما
زمرہ:چین میں 1921ء کی تاسیسات
زمرہ:چینی کمیونسٹ پارٹی کے جنرل سیکریٹری اور چیئرمین
زمرہ:ویکی ڈیٹا سے مطابقت رکھنے والی مختصر تفصیل